CELEX: 62021TN0076
Language: sk
Date: 2021-02-05 00:00:00
Title: Vec T-76/21: Žaloba podaná 5. februára 2021 – Masterbuilders, Heiermann, Schmidtmann/EUIPO – Cirillo (POMODORO)

29.3.2021   
            
            
               SK
            
            
               Úradný vestník Európskej únie
            
            
               C 110/34
            
         
      Žaloba podaná 5. februára 2021 – Masterbuilders, Heiermann, Schmidtmann/EUIPO – Cirillo (POMODORO)
      (Vec T-76/21)
      (2021/C 110/38)
      Jazyk, v ktorom bola podaná žaloba: angličtina
      
         Účastníci konania
      
      
         Žalobkyňa: Masterbuilders, Heiermann, Schmidtmann GbR (Tübingen, Nemecko) (v zastúpení: H. Hillers, advokát)
      
         Žalovaný: Úrad Európskej únie pre duševné vlastníctvo (EUIPO)
      
         Ďalší účastník konania pred odvolacím senátom: Francesco Cirillo (Berlín, Nemecko)
      
         Údaje týkajúce sa konania pred EUIPO
      
      
         Majiteľ spornej ochrannej známky: ďalší účastník konania pred odvolacím senátom.
      
         Dotknutá sporná ochranná známka: slovná ochranná známka Európskej únie POMODORO – ochranná známka Európskej únie č. 10 926 152.
      
         Konanie pred EUIPO: konanie o výmaze.
      
         Napadnuté rozhodnutie: rozhodnutie piateho odvolacieho senátu EUIPO z 30. novembra 2020 vo veci R 715/2020-5.
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil napadnuté rozhodnutie,
               
            
                  —
               
               
                  zamietol odvolanie majiteľa ochrannej známky Európskej únie zo 17. apríla 2020 v celom rozsahu,
               
            
                  —
               
               
                  uložil EUIPO povinnosť nahradiť trovy konania.
               
            
         Uvádzané žalobné dôvody
      
      Na podporu svojej žaloby žalobkyňa uplatňuje tri žalobné dôvody:
      
                  —
               
               
                  Prvý žalobný dôvod založený na tvrdení, že žalovaný nemohol zohľadniť odôvodnenie a dôkazy predkladané majiteľom ochrannej známky Európskej únie k jeho odvolaniu, keďže majiteľ ochrannej známky Európskej únie nepredložil jeho odôvodnenie v lehote štyroch mesiacov, ktorú nebolo možné predĺžiť,
               
            
                  —
               
               
                  Druhý žalobný dôvod založený na tvrdení, že nové dôkazy boli podľa článku 27 ods. 4 delegovaného nariadenia Komisie (EÚ) 2017/1430 neprípustné,
               
            
                  —
               
               
                  Tretí žalobný dôvod založený na tvrdení, že odôvodnenie a nové dôkazy nepreukázali skutočné používanie.